173. ΝΟΜΟΣ υπ’ αριθ.  2435 της 19/20  Αυγ. 1996  (ΦΕΚ Α΄  189) Για την επέκταση των τιμητικών συντάξεων και άλλες διατάξεις. ΄Αρθρ.11.-1.΄Ατομα με ειδικές ανάγκες, των οποίων η σύμβαση εργασίας ιδιωτικού δικαίου ορισμένου χρόνου ή έργου μετατράπηκε σε σύμβαση εργασίας ιδιωτικού δικαίου αορίστου χρόνου με τις διατάξεις του άρθρ. 66 του Νόμ. 1943/1991 (ΦΕΚ 50 Α΄), επιτρέπεται να διορισθούν σε οργανικές θέσεις μόνιμων υπαλλήλων, σύμφωνα με τους όρους και τις προϋποθέσεις του παρόντος άρθρου. Οι διατάξεις του άρθρου αυτού εφαρμόζονται στο προσωπικό του προηγούμενου εδαφίου, που κατά τη δημοσίευση του παρόντος νόμου υπηρετεί στο Δημόσιο, στα νομικά πρόσωπα δημοσίου δικαίου και στους οργανισμούς τοπικής αυτοδιοίκησης πρώτου και δεύτερου βαθμού με σύμβαση εργασίας ιδιωτικού δικαίου αορίστου χρόνου. 2.Οι διατάξεις του παρόντος άρθρου έχουν εφαρμογή σε εκείνα μόνο τα άτομα με ειδικές ανάγκες της προηγούμενης παραγράφου, εφόσον επανεξετασθούν από τις προβλεπόμενες στην παρ. 18 του άρθρ. 28 του Νόμ. 2190/1994 εξειδικευμένες κατά κατηγορία αναπηρίας επιτροπές, πανεπιστημιακών νοσοκομείων και κριθούν από τις επιτροπές αυτές ως άτομα με ειδικές ανάγκες. 2.Ε.β.173 Υπαλληλικός Κώδικας 3.Ο διορισμός γίνεται σε κενές οργανικές θέσεις. Αν οι κενές οργανικές θέσεις δεν επαρκούν, συνιστώνται αντίστοιχης ειδικότητας οργανικές θέσεις, με την απόφαση διορισμού, σε υφιστάμενους ή συνιστώμενους με την ίδια απόφαση κλάδους, με αυτοδίκαιη μετατροπή των θέσεων ιδιωτικού δικαίου που κατέχει το διοριζόμενο προσωπικό σε θέσεις μόνιμων υπαλλήλων. Στους κλάδους στους οποίους θα συσταθούν οργανικές θέσεις κατά μετατροπή θέσεων ιδιωτικού δικαίου, κάθε οργανική θέση που κενούται εφεξής καταργείται αυτοδικαίως, μέχρι να συμπληρωθεί αριθμός ίσος με τον αριθμό των θέσεων που συστάθηκαν κατά μετατροπή. 4.Ο διορισμός, γίνεται ύστερα από αίτηση, που υποβάλλεται μέσα σε αποκλειστική προθεσμία 3 μηνών από τη δημοσίευση του νόμου αυτού. Στην αίτησή του αυτή ο ενδιαφερόμενος δηλώνει υποχρεωτικά τη βούλησή του ότι επιθυμεί να επανεξετασθεί από την κατά την παρ. 2 του παρόντος άρθρ. οικεία επιτροπή, στην οποία παραπέμπεται από την Υπηρεσία του. Αν δεν αναγράφει τη δήλωση αυτή, η αίτησή του απορρίπτεται ως απαράδεκτη. Κατά τα λοιπά εφαρμόζονται οι ακόλουθες διατάξεις του Νόμ. 1476/1984 (ΦΕΚ 136 Α΄): α)του άρθρ. 2 παρ. 1 περ. β΄ και γ΄. β)του άρθρ. 3 παρ. 1, περ. 2 εδαφ. πρώτου, δεύτερου και τρίτου, παρ. 6 και 8. 5.Για την εφαρμογή του παρόντος άρθρ., όπου στο Νόμ. 1476/1984 αναφέρονται κατηγορίες, κλάδοι και απαιτούμενος για προαγωγή χρόνος, εφαρμόζονται αναλόγως οι σχετικές ρυθμίσεις του Κεφ. Η΄ του Νόμ. 2190/1994 (ΦΕΚ 28 Α΄). 6.Η απόφαση διορισμού κάθε ενδιαφερόμενου εκδίδεται μετά τη θετική γνωμοδότηση της κατά της παρ. 2 του παρόντος άρθρ. οικείας επιτροπής. Για τις λοιπές διατάξεις, βλ. τόμ. 15Β σελ. 86,305. 